́косъ: ́мъ дне́сь, вѣ́рніи, ст҃и́теля вели́каго въ пѣ́снехъ и пѣ́ніихъ дх҃о́вныхъ: ра́дуйся ѻ́тче бг҃оно́сне пітѷрі́ме, смоле́нскія землѝ ѻ́трасль пречс̑тна́я, во гра́дѣ вя́зьмѣ бл҃года́тію бж҃іею напое́нная и я́кѡ крі́нъ процвѣ́тшая, тамбо́вскую же страну̀ плѡды̀ добродѣ́телей ѡбогати́вшая: ра́дуйся, па́стырю до́брый, насажде́ніемъ и́стинныя вѣ́ры и свѣ́томъ бл҃гоче́стія тьму̀ нече́стія разгна́вый: ра́дуйся, сп҃си́тельными труды̀ твои́ми и пѡ́двиги мнѡ́ги невѣ̂рныяѡбрати́вый и ко хрс̑ту̀ приведы́й: ра́дуйся, чу́дную ікѡ́ну бг҃ома́тере гра́ду тамбо́ву въ наслѣ́діе ѡста́вивый, ѿ нея́же многоразли̂чная исцѣлє́нія источа́ются: ра́дуйся, свои́ма рука́ма ископа́вый кла́дязи воды̀ неисчерпа́емыя, ю́же съ вѣ́рою пію́щіи пріе́млютъ неду́гѡвъ исцѣле́ніе и ѿ душепа́губныхъ страсте́й свобожде́ніе: ра́дуйся, посѣще́ніемъ твои́мъ, со дру́ги твои́ми, ст҃и́телемъ митрофа́номъ и бг҃олюби́вымъ васі́ліемъ, тамбѡ́вскія дє́бри и лѣса̀ ѡбл҃гоуха́вый: ра́дуйся, тѣ́мъ нача́ло и́ноческагѡ житія̀ та́мѡ положи́вый, въ мі́рѣ же живу́щымъ ѻ́бразъ и́стинныя дру́жбы показа́вый: ра́дуйся, тамбо́вскія землѝ похвало̀